OpenLLM-France/wikimedia huggingface dataset:
# Gezitoki

Gezitokia edo buiraka, larruzko, zurezko edo oihalezko kaxa edo zilindro bat da, arkulariek, euren geziak eramateko erabiltzen dutena, honela, geziak modu errazagoan hartu ahal izateko.
Gezitokia, ohi, bizkarrean eramaten da, arkulariak, mugimendu askatasuna izan dezan, eta, aldi berean, gezietara erraz iristeko modua. Infanteria edo zalditeria soldaduentzako ohiko posizioa zen, eta, egun, arku zuzen eta arku birkurbatuarekin tiraketa instintiboa praktikatzen duten arkularientzat.
Edonola ere, zehaztasuneko kirol tiratzaileek eta beste modalitate batzuetakoek, mugikortasun gutxiago behar dutenez, gerritik zintzilik eroaten dute, honela, errezago egiten zaie geziak ateratzea, mugimenduaren arazoa gainetik kenduta.

## Kanpo estekak

* Datuak: Q222560
* Multimedia: Quivers / Q222560
# Goierriko Rallysprinta

Goierriko Rallysprinta, Gipuzkoako Lazkao udalerrian burutzen den rallysprint lasterketa bat da. Urtero martxoaren erdialdera burutzen da, Goierri eskualdean. 2014an sortu zen.
Lazkaon hasi eta Lazkaomendi auzoa eta Zaldibia, Abaltzisketa eta Gaintza udalerrien arteko errepidean barna igarotzen da.

## Ibilbidea

* Irteera: GI-3491, PK 0.34
* Amaiera: GI-3371, PK 0.55.

## Puntuagarritasuna

* Euskal Herriko Rally Txapelketa

## Kanpo estekak

* 2019ko Goierriko Rallysprintaren araudia ikusgai (Gaztelaniaz)
* Datuak: Q65215990
# Goierritarra

Goierritarra 1989 eta 2012 artean Goierritarrak Elkarteak tokiko informazioaren gaineko hamabostekaria izan zen. 2012an Goiberrirekin bat egin zuen.

## Kanpo estekak

* Datuak: Q19947927
# Goiko Plaza 5eko etxea (Artziniega)

Goiko Plaza 5eko etxea Arabako Artziniega herriko XVIII. mendeko eraikina da. Barroko estiloaz eraika, 1999tik euskal ondare nabaria gisa babestuta dago Artziniegako Hirigune Historikoaren barruan.

## Erreferentziak

* ↑ https://www.euskadi.eus/y22-bopv/eu/bopv2/datos/1999/06/9902719a.pdf

## Kanpo estekak

* Datuak: Q65934691
# Goiești

Goiești Errumaniako udalerri bat da, Dolj konderrian. 3.138 biztanle ditu, 78,49 kilometro koadroko azaleran banatuta.

## Herriak

Udalerrian honako herriak daude:
Goiești $^{(en)}$ Adâncata $^{(en)}$ Fântâni $^{(en)}$ Gruița $^{(en)}$ Mălăești $^{(en)}$ Mogoșești $^{(en)}$ Muereni $^{(en)}$ Piorești $^{(en)}$ Pometești $^{(en)}$ Popeasa $^{(en)}$ Țandăra $^{(en)}$ Vladimir $^{(en)}$ Zlătari $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724809
# Goiko arnasbideetako infekzio

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Goiko arnasbideetako infekzioak goiko arnasbideko hainbat gaixotasun infekzioso barne hartzen ditu: sudurrean eta sudurreko sinuetan eragiten duen sinusitisa, erdiko belarrian eragiten duen erdiko otitisa, faringean eragiten duen faringitisa, amigdala palatinetan eragiten duen amigdalitisa, laringean eragiten duen laringitisa eta guztiak edo horietako batzuetan eragiten duen hotzeri arrunta. Infekzio horietako gehienak birusek eragindakoak dira, batez ere errinobirusa. Gaixotasun hauek laneko edo eskolako absentismoaren edo osasun-zerbitzuetan kontsulta egiteko arrazoi nagusietako bat dira.

## Erreferentziak

* ↑ Euskalterm: [Gaixotasunak Hiztegia] [2015]
* ↑ (Ingelesez) Pitrez, Paulo M. C.; Pitrez, José L. B.. (2003). «Acute upper respiratory tract infections - outpatient diagnosis and treatment» Jornal de Pediatria (Rio J) (Sociedade Brasileira de Pediatria) 79 (Supl 1): S77-S86..

## Kanpo estekak

* Datuak: Q2622199
* Multimedia: Acute upper respiratory infections / Q2622199
# Goiko arteria epigastriko

Goiko arteria epigastrikoa barneko arteria torazikoaren alboko adar gisa sortzen den eta beheko arteria epigastrikoarekin bat egiten duen arteria bat da. Bere ibilbidean zehar, antzeko izena duen zain batek laguntzen dio, goiko zain epigastrikoa.

## Erreferentziak

* ↑ Euskalterm: [Hiztegi terminologikoa] [1989]
* ↑ Diccionario enciclopédico ilustrado de medicina Dorland 1. (27. argitaraldia) McGraw Hill Interamericana ISBN 84-7615-983-8..

## Kanpo estekak

* Datuak: Q707152
# Goierriko autobus lineak

Udalerri hauek hartzen ditu: Altzaga, Arama, Ataun, Beasain, Gabiria, Gaintza, Idiazabal, Itsasondo, Lazkao, Legorreta, Mutiloa, Olaberria, Ordizia, Ormaiztegi, Segura, Zaldibia, Zegama, Zerain eta Zumarraga.

## Lurraldebus
### L1 Linea (Zaldibia-Idiazabal)

* Zaldibiazegama
** Arrese
** Herri gunea
** Bilore
** Logos
* Ordizia
** Zubia
** Tximista
** Geltokia
** Urdaneta
* Beasain
** Porteria CAF
** Udaletxea
** Pergolak
** Geltokia
** Aspace
** Antzizar
* Iurre
** Olaberriako bidegurutzea
** Carrefour
** Praxair
* Idiazabal
** Korta Ojarbi
** Donatoenea
** Poyam
** Erdigunea Eliza

### L2 Linea (Ataun-Beasain)

* Ataun
** Kaxeta
** Atxurrena
** Sagarte
** Ergoiena
** Iturritza
** San Gregorio Sutegi
** Frontoia
** Zubia mediku etxea
** Matasoro bidegurutzea
** Arrondoa
** Astigarraga
** Bittor jatetxea
** Ataun irteera
* Lazkao
** Hirigoien 34
** Hirigoien 14
** Lazkao Txiki zelaia
** Hiribarren 1
** Senpere Tubos Arrizabalaga
* Ordizia
** Urdaneta
** Geltokia
** Arboleda Fray Andres
** Garagartza
** Urdaneta
* Beasain
** Porteria CAF

### L3 Linea (Legorreta-Zumarraga)

* Legorreta
** Erdigunea
* Itsasondo
** Erdigunea
* Ordizia
** Zubia Oteginea
** Tximista
** Geltokia
** Urdaneta
* Beasain
** Porteria CAF
** Udaletxea
** Pergolak
** Geltokia
** Aspace
** Antzizar
** Salbatoreko bidegurutzea
* Ormaiztegi
** San Andres 11
* Zumarraga
** Zumarragako Eskualde Ospitalea

### L4A Linea (Beasain-Gabiria)

* Beasain
** Erdigunea
* Gabiria
** Ormaiztegirako Bidegurutzea
** San Andres

### L4B Linea (Mutiloa-Beasain/Ordizia)

* Mutiloa
** Erdigunea
* Zerain
** Erdigunea
* Olaberria
** Herrira igoera
** Arrieta rotonda
* Lazkao
** Lazkaoko sarrera
** San Jose Auzoa (asteazkena bakarrik)
* Beasain
** Geltokia
* Ordizia
** Geltokia (asteazkena bakarrik)

### L4C Linea (Gaintza-Ordizia)

* Gaintza
** Erdigunea
* Altzaga
** Erdigunea
* Arama
** Erdigunea
* Ordizia
** Fray Andres Etorbidea

### Gaueko zerbitzuak

* L5A Linea (Zaldibia-Ataun): Zaldibia - Ordizia - Beasain - Lazkao - San Martin - San Gregorio
* L5B Linea (Zegama-Legorreta): Zegama - Segura - Idiazabal - Iurre - Beasain - Ordizia - Itsasondo - Legorreta

## Kanpo estekak

* Datuak: Q12258612
# Goierriko lorak

Goierriko lorak 1970ean Inozentzio Olea bertsolariak lehen liburuaren izenburua da. Lana Auspoa bilduman atera zuen, Antonio Zavalaren eraginez. Olea plazako bertsolaria baino gehiago bertso paperen egilea zen eta hori bere estiloan nabaria da baina, hala ere, Zavalaren esanetan, "erri kutsurik ez du galtzen".

## Edukia

Orokorrean gaiak familia eta lagunen ingurukoak dira: jaio zen baserria, seme-alabak... Beste gai asko garaiko gaurkotasunari lotuta zeuden: minigona, festak, Loiola irratia. Gutxi batzuk badute joera erreibindikatiboa, esaterako "Gipuzkoa'k ere unibersidadea nai". Liburuan jasotako bertso asko aurretik Zeruko Argia aldizkarian plazaratuak ziren.

## Erreferentziak

* ↑ 10.or.
* ↑ 173 or.

## Kanpo estekak

* Liburu osoa Euskaltzaindiaren webgunean.
* Datuak: Q57667647
# Gefle IF

Gefle IF edo GIF (izen osoa Gefle Idrottsförening) Suediako Gävle hiriko futbol taldea da. Titulurik irabazi ez duen arren Suediako talde zaharrenetakoa da, 1882an sortu baitzen.

## Palmaresa
### Suedian: 3

* Suediako Liga (0): bederatzigarren 2006an eta 2011an.
* Suediako Kopa (0): finalista 2006an.
* Rosenska Pokalen (3): 1899, 1900, 1902

### Nazioartean: 0

* UEFA Europa League (0): 3. itzulia 2014an.

## Kanpo estekak

* (Samieraz)(Ingelesez) Webgune ofiziala
* Datuak: Q603333
* Multimedia: Gefle IF / Q603333
# Gegen die Wand

Gegen die Wand (turkieraz: Duvara Karşı; euskaraz: «Hormaren kontra») 2004ko Fatih Akın alemaniar zinema zuzendariaren amodiozko film dramatikoa da.

## Sinopsia

Oharra: Atal honek istorio osoa edo amaiera argitzen du.
Cahit Tomruk turkiar jatorriko berrogeitaka urteko alemaniarra da. Katharina emaztea hil ondoren, mozkoturik eta deprimiturik kotxez horma baten kontra joango da.

## Aktoreak

* Birol Ünel: Cahit Tomruk
* Sibel Kekilli: Sibel Güner
* Güven Kıraç: Şeref
* Meltem Cumbul: Selma
* Demir Gökgöl: Yunus Güner
* Aysel Iscan: Birsen Güner
* Cem Akın: Yilmaz Güner
* Catrin Striebeck: Maren
* Zarah McKenzie: Fabrikeko zerbitzaria
* Stefan Gebelhoff: Nico
* Hermann Lause: Schiller doktorea
* Francesco Fiannaca: gizona bankuan
* Mona Mur: Zoe tabernako bezeroa

## Kanpo estekak

* Datuak: Q325648
# Gefrees

Gefrees Alemaniako hiri-udalerri bat da, Bavaria estatuan. Azken zentsuaren arabera 4.264 biztanle zituen, 50,32 kilometro koadroko azaleran.

## Kanpo estekak

* Datuak: Q504562
* Multimedia: Gefrees / Q504562
# Gefjun

Gefjun ("emalea"; Gefjon, Gefyon eta Gefn ere bai), eskandinaviar mitologian, jainkosa eta igarle bat zen, Vanir zein Æsirretako partaidea. Birjina hiltzen ziren emakume guztiak, bere geletara bidaliak ziren, eta, honegatik, bertutearen jainkosa bezala irudikatzen zen, baina ugalkortasunaren jainkosatzat ere hartzen zen.
Gainera, Gefn, Freyjaren beste izenetako bat ere bada, ugaltzearen jainkosa eskandinaviarra. Zentzuzkoa da Gefjun, Freyjaren alde soil bat baino ez dela pentsatzea, zeltar mitologian, Morriganek alde ugari dituen bezala.
Goldea, birjinekin eta zorte onarekin lotua zegoen. Birjina hiltzen ziren neskak, beste bizitzan bere zerbitzari bihurtzen ziren.
Bere senarra, Skjöld erregea zen, Odinen seme bat. Elezaharretako daniar errege askok, Gefjunen ondorengo zirela argudiatzen zuten.
Gylfi suediar erregeak, gau batean goldatu ahal zuen haina lur agindu zion, eta berak, bere lau semeak idi bihurtu zituen, eta Sjælland daniar uhartea sortzeko haina lur hartu zuen, Mälaren suediar lakua utziz. Elezahar hau, Anders Bundgaardek 1908an zizelkaturiko Kopenhageko brontzezko Gefjun Iturriak ospatzen du.

## Kanpo estekak

* Datuak: Q746235
* Multimedia: Gefjun / Q746235
# Gegeen Khan

Gegeen Khan (txinera tradizionalez: 格堅汗; mongolieraz: Шидэбал Гэгээн хаан, Shidebal Gegegen qaγan; ᠰᠢᠳᠡᠪᠠᠯᠠ ᠭᠡᠭᠡᠨ ᠬᠠᠭᠠᠨ; jaiotza izenez Shidibala; 1302ko otsailaren 22a - 1323ko irailaren 4a) Yuan dinastiako bostgarren enperadorea izan zen. Mongol Inperioko bederatzigarren Khagan ere izan zen baina, garai haietan, Inperioa banaturik zegoen. Administrazio sisteman konfuziar printzipioen onarpenaren alde egin zuen lehen mongol enperadorea izan zen.

## Igoera

Shidibala Khunggirateko Ayurbarwada Buyantu Khan eta Radnashiriren seme nagusia izan zen. Ayurbarwada 1320ko martxoaren 1ean hil zen, 1316an jada Shidibala printze oinordeko izendatuta. Ekintza honek Khayisan anaia zaharrenari honen semea, Khunggirat, printze oinordeko izendatzeko heriotza-ohean emandako hitza ezeztatu zuen. Ondorioz, bi hamarkadako asaldura politikoaren aldia hasi zen. Khunggirat taldea, Temuder eta Dagiren agindupean, are indartsuago bihurtu zen gortean. 1323ko irailaren 4an, Nanpoko estatu-kolpea jazo zen: Temuderren aldekoek, mendekuaren beldur, enperadorea hil zuten. Shidibala hil ondoren, haren ondorengoetako inork ez zuen berriro inperioa gobernatuko.

## Kanpo estekak

* Datuak: Q8549
# Gonbach

Gonbach Alemaniako udalerria da. Renania-Palatinatua estatuan dago, [[Donnersberg barrutia|Donnersberg]] barrutian. 2014an 490 biztanle zituen 2,93 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q653170
* Multimedia: Gonbach / Q653170
# Gonbad-e Qabus

Gonbad-e Qabus (persieraz: برج گنبد قابوس‎ Bërj gonbad-e qâbus) izen bereko herrian dagoen hil-monumentu bat da, XI. mendean Qabus sultan ziyariak eraikia. Dorre itxura du eta 15 m garaiko muino biribildu baten gainean kokatua dago, herriko parke nagusian.
Egitura honek matematikaren eta eraikuntzaren garapena erakusten du islamdar arkitekturaren hastapenetan, eta estalkia eredu bihurtu zen eskualdeko hilobi eta mausoleoentzat.
2012an, Unescok Gizateriaren Ondare izendatu zuen

## Ezaugarriak

Dorrea adreilu egosi ez-berniztuz eraikia dagoguztira. 53 m garai da eta hortaz munduko garaiena soilik adreiluz egina. Oinplanoa dekagonala da, 10 puntako izar itxurakoa, eta oinarriaren diametroa 17 m da eta tontorrean 15,5 m. Gailurrean teilatu konikoa du, adreiluzkoa ere bai.
Dorrearen hormak 3 m lodi dira. Barnealdea hutsik dago, eta muqarna izeneko elementuak ditu.
Dorrearen oinarrian idazkun bat dago, arabiera kufikoz idatzia:
هذا القصر العالي – لامير شمس المعالي – الامير قابوس ابن وشمگير – امر به بنائه في حياته – سنه سبع و تسعين – و ثلثمائه قمريه و سنه خمس و سبعين و ثلثمائه شمسيه
    "Jauregi garai hau Xams ul-Ma'ali, Amir Qabus ibn Wuxmgir printzearentzat, bere bizian eraikitzeko aginduta, ilargi-Hegirako 397. urtean eta eguzki-hegirako 375. urtean."
Nahiz-eta idazkunak ez duen baieztatzen printzearen hilobi izateko eraiki zela, esaten denez sultanaren hilotza beirazko hilkutxa baten ipini eta dorreko sabaitik zintzilik zegoen.

## Erreferentziak

* 1 2 3 Unescoren fitxa
* ↑ Skyscraper gunea

## Kanpo estekak

* Datuak: Q606763
* Multimedia: Gonbad-e Qabus / Q606763
# Gonbit

Gonbidapena edo gonbita pertsona bat ekitaldi batean —hala nola, hitzaldi, eztei edo afari batean— beste pertsona batzuekin batera parte hartzeko eskaintza da. Gonbit formaletan ohikoa da gonbidatuari gonbit-txartel bat bidaltzea aurrez.

## Kanpo estekak

* Datuak: Q609697
* Multimedia: Invitations / Q609697
# Germán Riesco Errázuriz

Germán Riesco Errázuriz (Rancagua, 1854ko maiatzaren 28a – Santiago, 1916ko abenduaren 8a) Txileko abokatu eta politikaria izan zen, Alderdi Liberaleko (PL) kidea. Errepublikako senatari izan zen 1900 eta 1901 artean, Txileko presidente hautatu zuten urtea, 1906 arte.
Fiskal gisa ibilbide luzea garatu zuen Botere Judizialean eta geroago politikan, 1900an senatari hautatu zutenean. 1901ean Errepublikako presidente hautatu zuten Aliantza Liberalerako (AL) hautagai gisa.
Bere agintaldian Prozedura Zibilaren eta Zigor Kodearen Kodeak onartu ziren, Santiagoko saneamendu sistema eta Uspallatan zehar Andeen arteko trenbidea eraikitzen hasi ziren .
Nazioarte mailan, behin betiko bakea ezarri zen Boliviarekin eta Argentinarekin Maiatzeko Itunak sinatu ziren, gerraren arriskuak ezabatu eta itsas armamentuen aurrekaririk gabeko muga sistema ezarri zuten.
Ekonomikoki, Riescoren gobernuak diru gaiak bultzatu zituen eta horrek "berpizkundea" izenarekin ezagutzen den sukar espekulatiboa eragin zuen, krisi ekonomiko larriarekin amaitu zena. Bizi baldintza kaskarrak eta inflazioaren hazkundeak gizarte krisi sorta bat eragin zuten, eta horien artean garrantzitsuena "Haragiaren greba" deritzona izan zen.
Riescoren aldian, 17 ministeriok elkarren segida izan zuten, eta horrek ondorio administratibo eta politiko larriak eragin zituen. Presidenteari bere izaera ahultasuna eta alderdiak kontrolatzeko ezintasuna kritikatu zitzaion.
Askok porrotzat jotzen zuten agintaldia amaitu ondoren, jarduera pribatura erretiratu zen hil zen arte.

## Kanpo estekak

* Datuak: Q1300
* Multimedia: German Riesco / Q1300
# Germán Suárez Flamerich

Germán Suárez Flamerich (1907ko apirilaren 10a - 1990eko ekainaren 24a) Venezuelako 50. presidentea izan zen 1950. eta 1952. urteen artean. Flamerich abokatua, unibertsitateko irakaslea, diplomatikoa eta politikaria izan zen. 1950-1952an, "Junta de Gobiernoko" presidentea izan zen, Carlos Delgado Chalbaud-en hilketaren ondoren.

## Bizitza pertsonala

Flamerich Rosario Pérez Carreño-rekin ezkondu zen, Venezuelako Lehen Dama izan zena 1950-1952 urteetan,
* Rosario Perez Carreño

## Kanpo loturak

* (Gaztelaniaz) Germán Suárez Flamerich — Venezuelatuya.com.
* (Gaztelaniaz) Germán Suárez Flamerich
* Datuak: Q878409
* Multimedia: Germán Suárez Flamerich / Q878409
# Germán Leguía y Martínez

Germán Leguía y Martínez, (Lambayeque, 1861eko apirilaren 30a – Lima, 1928ko azaroaren 21a) Peruko idazle, historialari, poeta, abokatu, hezitzaile, diplomazialari, magistratu eta politikaria izan zen. Manuel González Pradaren dizipulua, poesia erromantikoa idazten hasi zen, geroago zuzenbidera eta historiara jotzeko, eta han lortu zituen emaitzarik onenak (Arequipako Historia eta protektoratuaren Historia idatzi zuen). Politikari gisa, Kanpo Harremanetarako Ministro (1911-1912) izan zen, baita lehen ministro eta Gobernuko eta Polizia ministro (1919-1922), bere lehengusu-anaia Augusto B. Leguía presidentearen gobernuetan. "El Tigre" ezizena jarri zioten, bere printzipioak defendatzeko egiten zuen intrantsigentziagatik eta bere ekintzetan jarri zuen energiagatik, Georges Clemenceau politikari frantsesarekin alderatuta. Leguía presidentearen politika berrauteskundetzailearen aurka agertu zen eta erbesteratu egin zuten. 1927an itzuli zen, larriki gaixo, eta handik gutxira hil zen.

## Kanpo estekak

* Datuak: Q2894947
# Germán Pomares

Germán Pomares Ordónez (El Viejo,Chinandega;1937 - Jinotega; 1979), "El Danto" izenarekin ezaguna (Tapir) Nikaraguako iraultzailea izan zen.
Carlos Fonseca, Tomás Borge eta Silvio Mayorgarekin batera, besteak beste, FSLNko Zuzendaritza Nazional Historikoaren sortzailea eta kidea izan zen, baita XX. mendearen erdialdean Somoza familiaren erregimenaren aurkako borroka armatuaren buruzagi militar nabarmena ere.
"Nikaraguako Heroi Nazional" gisa ohoratua da, FSLNko "Komandante Gerrillaria" eta EPSko "Brigadako Komandantea" hil ondorengo tituluekin.
Garaipen iraultzailea baino aste batzuk lehenago hil zen, Jinotega hiritik gertu dagoen La Cruz muinoan izandako gerra ekintza batean.

## Kanpo estekak

* FSLNren historia
* Datuak: Q4371656
# Germán Jordán probintzia

Germán Jordán probintzia (gaztelaniaz: Provincia de Germán Jordán) Boliviako Cochabamba departamenduko probintzia bat da. 305 km²ko azalera du eta 2001eko erroldaren arabera 31768 biztanle zituen.

## Kanpo estekak

* Datuak: Q1424407
* Multimedia: Germán Jordán Province / Q1424407
Txantiloi:Cochabamba departamenduko probintzia aurkibidea
# Germán Ormaetxea

Germán Ormaetxea, (Iruñea, 1972 - ), ezagunagoa Dj Moderno ezizenaz, nafar musikari eta musikagilea da.
Nafarroako Unibertsitate Publikoan ingeniaritza ikasi ondoren, 2002an Horthy taldea sortu zuen. Zinemarako lanak ere egin ditu, La mirada negra, Anamorphosis, Nexos eta beste filmerako.

## Diskografia

* Horthy (2004)
* Horthy#2 (2006)
* Horthy plays Kraftwerk (2008)
* Horthy#3 (2009)
* Horthy#4 (2012)
* Datuak: Q5878776
# Germán Schulz

Germán Schulz (Córdoba, Argentina, 1994ko otsailaren 5a), 7ko errugbi jokalari argentinarra da, hegalean jokatzen duena, eta 7ko errugby selekzioko partaide da. 2020ko Tokioko Olinpiar Jokoetan brontzezko domina irabazi zuen 7ko errugbi selekzioko partaide izan zen.

## Kirol ibilbidea

Urrezko domina lortu zuen 2019ko Panamerikar Jokoetan, eta zilarrezkoa, 2015eko Panamerikar Jokoetan.

## Olinpiar Jokoak

2016ko Rio de Janeiroko Olinpiar Jokoetan diploma olinpikoa eskuratu zuen. Uztailaren 28an Britainia Handiari 17-12 irabazi ostean, brontzezko domina irabazi zuen 2020ko Tokioko Olinpiar Jokoetan, Fijiko taldearen (urrezkoa) eta Zeelanda Berrikoaren (zilarrezkoa) atzetik sailkatuz. Hauek osatuko dute Argentinako taldea: Santiago Álvarez, Lautaro Bazán, Lucio Cinti, Felipe del Mestre, Rodrigo Etchart Luciano González Rizzoni, Rodrigo Isgró, Santiago Mare, Ignacio Mendy, Marcos Moneta, Matías Osadczuk, Gastón Revol eta Germán Schulz-ek.

## Emaitzak

Udako Olinpiar Jokoak :
| Urtea | Lekua | Sailkapena | Proba |
| 2016 | Rio de Janeiro Brasil | 6. | Zazpiko-errugbia gizonezkoa. |
| 2020 | Tokio Japonia | 03 ! | Zazpiko-errugbia gizonezkoa. |

## Gainerako lorpenak

* Zilarrezko domina 2015eko Panamerikar Jokoetan.
* Urrezko domina 2019ko Panamerikar Jokoetan

## Erreferentziak

* ↑ Schulz, Germán. .
* ↑ Juegos Panamericanos: el rugby saldó una deuda histórica y ganó su primera medalla de oro. .
* ↑ Los Pumas 7 hicieron historia: superaron a Gran Bretaña y ganaron la medalla de bronce en el rugby de los Juegos Olímpicos de Tokio. .
* ↑ «Germán Schulz» olympedia.org 2022-02-15ean. begiratua(Ingelesez)
* ↑ «Germán Schulz» Olympics.com 2022-02-15ean begiratua (Gaztelaniaz)
* ↑ "Zazpiko-errugbia, gizonezkoa, emaitzak 2016" olympedia.org (Ingelesez)
* ↑ "Zazpiko-errugbia, gizonezkoa, emaitzak 2020" olympedia.org (Ingelesez)
* ↑ El rugby 7 sumó una de plata. .

## Kanpo estekak

* Datuak: Q26924487
* Multimedia: Germán Schulz / Q26924487
# Germán Martitegui

Germán Martitegui (Necochea, Buenos Aires, 1966ko ekainaren 16a) sukaldari argentinarra da. Tegui jatetxe ospetsuaren jabea da. Christophe Krywonis eta Donato de Santisekin batera, Argentinako MasterChef eta MasterChef Juniorren epaimahaia osatu zuen. Gaur egun, MasterChef Celebrity Argentinaren epaimahaia osatzen du, Damián Betular eta Donato de Santisekin batera.

## Biografia

Germán Martitegui Necochean jaio zen, Buenos Aireseko probintzian: etxean denbora asko eman zuen sukaldaritzarekin esperimentatzen eta amonengandik ikasten.
Nazioarteko Harremanak eta Kanpo Merkataritza ikasi zituen Salvadorreko Unibertsitatean. Beatriz Chomnalezen laguntzaile izan zen, eta 19 urte zituela Barilocheko La Cascada hoteleko sukaldean hasi zen lanean, ia bi urtez. Gero Frantzian eta Los Angelesen bizi izan zen. 1994an Buenos Airesera itzuli zen eta Francis Mallmannekin hasi zen lanean sukaldeko buru gisa.
2001ean inauguratu zuen lehen establezimendua, Olsen, eta gero filial bat izan zuen Madrilen, Espainian.
2004an Casa Cruz jatetxea sortu zuen eta 2009an Tegui.

## Aintzatespenak

Teguik hainbat aintzatespen lortu zituen, hala nola:
* 2013an, Argentinako jatetxerik onena izendatu zuen Restaurant aldizkari ingelesak.
* 2014. urtean, Tegui Latinoamerikako 50 jatetxe onenen artean kokatu zen, Argentinako onena eta bederatzigarrena eskualde mailan.
* 2015. urtean, aldizkari horren beraren arabera, mundu osoko 100 onenen artean kokatu zen, 83. postuan.

## Erreferentziak

* 1 2 MasterChef Argentina: cómo será la versión local del reality de cocina. 27 de marzo de 2014.
* 1 2 3 La Nación (Argentina). (20 de octubre de 2012). Germán Martitegui: "Ser cocinero no es nada cool". .
* 1 2 La Nación (Argentina). (27 de mayo de 2015). El restaurante Tegui, entre los 100 mejores del mundo. .

## Kanpo estekak

* Datuak: Q21573052
# Germán Sánchez Espeso

Germán Sánchez Espeso (Iruñea, 1940ko urtarrilaren 22a) nafar eleberrigilea da, gaztelaniaz egiten duena. 1978an Nadal saria irabazi zuen.

## Lanak

* Experimento en génesis (1967).
* Síntomas de éxodo (1968).
* Laberinto levítico (1972).
* De entre los números (1978).
* Narciso (1978). Nadal saria
* Viva el pueblo (1981).
* Paraíso (1982).
* La reliquia (1983).
* Baile de disfraces (1984).
* Pollo frío en la nevera (1985).
* En las alas de las mariposas (1986).
* El corazón del sapo (1987).
* La mujer a la que había que matar (1991).
* No dejéis el cuchillo sobre el piano (2001).
* New York Shitty (2004).
* La raja en el nenúfar (2016).
* Clítoris (2017).
* Datuak: Q5878838
* Multimedia: Germán Sánchez Espeso / Q5878838
# Good King Wenceslas

Good King Wenceslas (euskaraz Wentzeslao Errege Ona) gabon kanta bat da. Bertan, Wentzeslao Errege Onaren istorioa kontatzen da, errege honek San Eztebe egunan (abenduaren 26a) neguko eguraldi latzari aurre eginez nekazari txiro bati limosna eman zion. Nekazariaren ibilaldian zehar hotzaren ondorioz bere asmo hori bertan behera uztekotan kinkan dago, baina erregearen elur gaineko urrats aztarnak jarrituz aurrera egiteko gai da. Kondaira Wentzeslao I.a Bohemiakoa (907-935) txekiar errege historikoaren bizitzan oinarritua dago.
Gabon kanta honen ingelesezko hitzak berez 1853an Ingalaterran John Mason Neale eta Thomas Helmore-k idatzi zituen, urte berean lehebizikoz Carols for Christmas-Tide argitarapenean agertu zelarik. Doinua aldiz, XIII. mendeko Tempus adest floridum ("Loraldiaren garaia heldu da") udaberri abestiarena da, 1582an Piae Cantiones izeneko finlandiar abesti bildumaren barnean argitaratu zelarik.

## Kanpo estekak

* Irish Rovers taldearen Good King Wenceslas abestiaren bertsioa entzungai (Ingelesez)
* Candince Night abeslariaren Good King Wenceslas abestiaren bertsioa entzungai (Ingelesez)
* Datuak: Q1529116
* Multimedia: Good King Wenceslas / Q1529116